বিরিয়ানি ব্যাপক পছন্দ করেন সৌরভ গঙ্গোপাধ্যায়ের। এ তো সবারই জানা। বিরিয়ানির জন্য একটা ‘ট্রয়’-এর যুদ্ধ বাধিয়ে ফেলেছিলেন ধোনি। ঘটনাটা অবশ্য আগের। বিরিয়ানি নিয়ে মাহির সঙ্গে লেগে গিয়েছিল হোটেল কর্তৃপক্ষের। ধোনির পছন্দ হায়দরাবাদি বিরিয়ানি। পছন্দের সেই বিরিয়ানি না-পেয়ে টিম হোটেল ছাড়েন রাঁচির রাজপুত্র। ঘটনাটা ঘটেছিল কলকাতা নাইট রাইডার্স ম্যাচের আগের দিন। স্থানীয় ক্রিকেটার অম্বাতি রায়ডু বাড়ি থেকে বিরিয়ানি এনেছিলেন। পাঁচ তারা হোটেলের লাউঞ্জে বসে চেন্নাই দলের সবাই এক সঙ্গে বিরিয়ানি খেতে চেয়েছিলেন। বাইরের খাবার লাউঞ্জে নিয়ে যাওয়ার নিয়ম না-থাকায় ধোনিদের অনুমতি দেননি হোটেল কর্তৃপক্ষ। রেগেমেগে ধোনি গোটা দল নিয়ে হোটেল ছেড়ে পাশের আর একটি হোটেলে গিয়ে ওঠেন। বিরিয়ানি ছাড়াও কাবাব, চিকেন টিক্কা পিৎজা পছন্দ ভারত অধিনায়কের।
রবিচন্দ্রন অশ্বিন
রবিচন্দ্রন অশ্বিন নিরামিষাশী। ডাল-রুটি পেলে অশ্বিনের আর কিছুই দরকার নেই। আর সেই সঙ্গে যদি পনির-ক্যাপসিকাম পাওয়া যায়, তা হলে তো তিনি হাতে স্বর্গ পাবেন। মায়ের হাতের তৈরি পনির-ক্যাপসিকাম চেটেপুটে খান ভারতের এই অফস্পিনার।
বীরেন্দ্র সহবাগ
বীরুর পছন্দের তালিকায় সবার উপরে কিন্তু বিরিয়ানি। ২০১১-র বিশ্বকাপ অনুষ্ঠিত হয়েছিল ভারতে। সেবার বিশ্বকাপ জেতার পরে মাঝরাতে বিরিয়ানি অর্ডার দিয়েছিলেন সহবাগ।   
যুবরাজ সিংহ
ডায়েট কন্ট্রোলের ধার ধারেন না যুবরাজ সিংহ। কন্টিনেন্টাল ডিশ পছন্দ পঞ্জাবতনয়ের। তবে চাইনিজ ফুড খান না যুবি। মটর-পনির যুবির পছন্দের তালিকায় একনম্বরে।
বিরাট কোহলি
বিরাট কোহলির পছন্দ সুশি। সুশি একধরনের জাপানি খাবার। ভিনিগার, ভাত, সামুদ্রিক মাছ, সবজি ও ফল দিয়ে তা তৈরি করা হয়। এটি জাপানে দারুণ জনপ্রিয়। বাদামি বা সাদা ভাত দিয়ে সুশি তৈরি করা হয়। একধরনের সামুদ্রিক মাছও দেওয়া হয় যা সাধারণত কাঁচা অবস্থায় থাকে। এহেন সুশি খুব পছন্দ বিরাট কোহলির।
আরও পড়ুন
অন্য ময়দান: এম এস ধোনি, গোল ছেড়ে উইকেটের পিছনে
এম এস ধোনির সম্পর্কে ১০টি চমকে দেওয়ার মতো তথ্য
কে বলে ধোনি অহংকারী! বন্ধুদের সঙ্গে তাঁর দূরত্ব বেড়েছে। এই ভিডিও দেখলে ধারণা বদলে যাবে